Sezam koʻchasi
Sezam koʻchasi (inglizcha: Sesame Street) komediya janridagi bolalar teleserialidir. Sesame Workshop (eski nomi Childrenʼs Television Workshop) studiyasi tomonidan ishlab chiqarilgan. Joan Ganz Cooney va Lloyd Morrisett tomonidan yaratilgan. 1969-yilning 10-noyabrida PBS telekanalida birinchi marta efirga uzatilgan. Tanqidchilar tomonidan ijobiy baholangan. Serial Oʻzbekistonda Aqlvoy telekanalida 2022-yildan beri uzatilib kelinmoqda. 1996-yilda oʻtkazilgan soʻrov shuni koʻrsatdiki, AQShda maktabgacha yoshdagi bolalarning 95 foizi Sezam koʻchasi serialini uch yoshga toʻlgunlariga qadar tomosha qilishgan. 2021-yilgi maʼlumotlarga koʻra, serial shu kungacha 205 ta Emmy mukofoti hamda 11 ta Grammy mukofotini qoʻlga kiritgan.